બોેલિવુડમાં ફિલ્મોમાં કેટલીક પેટર્ન હંમેશાંથી ચાલતી આવી છે અને ફિલ્મોનાં પ્રારંભથી જ કેટલીક ખાસ વાતોને સ્વીકારી લેવામાં આવી છે જેમાં કોઇ ફેરફાર અત્યાર સુધી તો જોવા મળ્યો નથી.પ્રારંભમાં ફિલ્મો મોટાભાગે ધાર્મિક કથાનકો પર આધારિત રહેતી હતી ત્યારબાદ સામાજિક ફિલ્મોનો પ્રવાહ ચાલ્યો હતો.આ દરમિયાન દર્શકોનાં એક વર્ગને નાદિયા કાવસની એકશન ફિલ્મો વધારે પસંદ પડતી હતી અને એ ટ્રેન્ડ ત્યારબાદ મુખ્યપ્રવાહની ફિલ્મોમાં પણ જોવા મળ્યો હતો અને મુખ્ય પ્રવાહનાં હીરો હિરોઇનોને લઇને પણ એકશન ફિલ્મો બનવા લાગી હતી અને તેને ખાસ્સી સફળતા પણ પ્રાપ્ત થઇ હતી.ત્યારથી જ હિન્દી ફિલ્મોમાં એકશન મુખ્ય અંગ બની રહેવા પામી છે.રોમાન્ટિક ફિલ્મો હોય કે સામાજિક ફિલ્મો હોય તેમાં એકશન જરૃર જોવા મળે છે.એક સમય હતો જ્યારે એકશન ફિલ્મોને સી ગ્રેડની ફિલ્મો માનવામાં આવતી હતી, પણ રાજેશ ખન્નાનાં રોમાંટિક દૌર બાદ જ્યારે જંઝીરમાં અમિતાભે એન્ટ્રી મારી ત્યારથી એકશન ફિલ્મોનો જમાનો આવી ગયો હતો તેમ કહી શકાય.